CELEX: 22005D0634
Language: sl
Date: 2005-06-09 00:00:00
Title: Priporočilo Pridružitvenega sveta EU–Jordanija št. 1/2005 z dne 9. junija 2005 o izvajanju akcijskega načrta EU–Jordanija

3.9.2005   
            
            
               SL
            
            
               Uradni list Evropske unije
            
            
               L 228/10
            
         
      PRIPOROČILO PRIDRUŽITVENEGA SVETA EU–JORDANIJA št. 1/2005
   z dne 9. junija 2005
   o izvajanju akcijskega načrta EU–Jordanija
   (2005/634/ES)
   PRIDRUŽITVENI SVET EU–JORDANIJA JE –
   ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani in zlasti člena 91 Sporazuma,
   ob upoštevanju naslednjega:
   
               (1)
            
            
               Pridružitveni svet je na podlagi člena 91 Evro-mediteranskega sporazuma pristojen za pripravo ustreznih priporočil za namene doseganja ciljev Sporazuma.
            
         
               (2)
            
            
               V skladu s členom 101 Evro-mediteranskega sporazuma stranki sprejmeta vse potrebne splošne ali posebne ukrepe za izpolnjevanje obveznosti, ki jih imata na podlagi tega sporazuma in skrbita za doseganje ciljev, določenih s tem sporazumom.
            
         
               (3)
            
            
               Stranki Evro-mediteranskega sporazuma sta odobrili besedilo akcijskega načrta EU–Jordanija.
            
         
               (4)
            
            
               Akcijski načrt EU–Jordanija bo pripomogel k izvajanju Evro-mediteranskega sporazuma med strankama s pripravo in sprejetjem konkretnih ukrepov za praktično usmeritev izvajanja.
            
         
               (5)
            
            
               Akcijski načrt ima dvojni cilj, in sicer določitev konkretnih ukrepov za izpolnjevanje obveznosti strank, določenih v Evro-mediteranskem sporazumu, ter zagotavljanje širšega okvira za nadaljnjo krepitev odnosov EU–Jordanija, da bi se dosegla višja raven gospodarskega povezovanja in poglobljeno politično sodelovanje, v skladu s splošnimi cilji Evro-mediteranskega sporazuma –
            
         SESTAVIL NASLEDNJE PRIPOROČILO:
   Edini člen
   Pridružitveni svet priporoča, da stranki izvajata akcijski načrt EU–Jordanija (1), kolikor je to izvajanje usmerjeno v doseganje ciljev Evro-mediteranskega sporazuma.
   
      V Bruslju, 9. junija 2005
      
         
            Za Pridružitveni svet
         
         
            Predsednik
         
         F. KASRAWI
         
      
   
   
      (1)  http://register.consilium.eu.int